sinarproject/legisdata huggingface dataset:
Pertanyaan 269: KUTIPAN HASIL NEGERI BAGI TAHUN 2019 HINGGA MAC 2020
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN ROZANA BINTI ZAINAL ABIDIN (N09 PERMATANG)
Jawapan oleh: Y.A.B. Dato' Menteri Besar

Y.B. PUAN ROZANA BINTI ZAINAL ABIDIN

Sejak 2019 hingga Mac 2020, berapakah jumlah pendapatan Kerajaan Negeri hasil kutipan cukai tanah, cukai taksiran dan denda/kompaun yang dikeluarkan oleh Pihak Berkuasa Tempatan?

Selain kutipan tersebut, apakah sumber pendapatan lain bagi Kerajaan Negeri dan ke manakah ianya dibelanjakan? Sila perincikan

Y.A.B. Dato' Menteri Besar

a) Hasil Cukai Tanah yang dikutip oleh Pejabat Tanah dan Galian Selangor dan semua Pejabat Daerah/Tanah adalah merupakan Hasil Cukai yang diakaunkan ke dalam Akaun Hasil Disatukan Negeri. Hasil kutipan Cukai Tanah bagi tahun 2019 adalah sebanyak RM563.94 juta dan sehingga 30 Jun 2020 adalah sebanyak RM380.75 juta.

Untuk tujuan pemakluman, Cukai Taksiran dan Denda/Kompaun yang dikeluarkan oleh Pihak Berkuasa Tempatan (PBT) adalah tidak dimasukkan ke dalam Akaun Hasil Disatukan Negeri dan ianya merupakan pendapatan PBT berkenaan.

Jumlah kutipan Cukai Taksiran dan Denda/Kompaun yang dikutip oleh PBT Negeri Selangor pada 31 Disember 2019 adalah masing-masing berjumlah RM1,519.80 juta dan RM103.23 juta. Kutipan Cukai Taksiran dan Denda/ Kompaun sehingga 31 Mac 2020 adalah masing-masing berjumlah RM660.83 juta dan RM24.67 juta.

b) Selain daripada Hasil Cukai yang terdiri daripada Cukai Tanah, Cukai Hutan, Cukai Parit dan Taliair dan Cukai Hiburan, sumber pendapatan lain Kerajaan Negeri adalah daripada Hasil Bukan Cukai dan Terimaan Bukan Hasil. Bagi Tahun 2019, Kutipan Hasil Cukai adalah sebanyak RM700.71 juta, kutipan Hasil Bukan Cukai sebanyak RM1,338.44 juta dan Terimaan Bukan Hasil sebanyak RM281.02 juta dengan jumlah keseluruhan hasil tahun 2019 sebanyak RM2,320.17 juta. Manakala, Kutipan Hasil Cukai sehingga 30 Jun 2020 adalah sebanyak RM416.68 juta, kutipan Hasil Bukan Cukai sebanyak RM897.35 juta dan Terimaan Bukan

Hasil sebanyak RM213.58 juta dengan jumlah keseluruhan hasil sehingga 30 Jun 2020 sebanyak RM1,527.61 juta.

Kutipan hasil Kerajaan Negeri ini akan diakaunkan ke dalam Kumpulan Wang Disatukan Kerajaan Negeri dan Perbelanjaan adalah mengikut Undang-undang Tubuh Kerajaan Negeri atau kelulusan Dewan Negeri Selangor selaras dengan Perkara 104, Perlembagaan Persekutuan (Pengeluaran daripada Kumpulan Wang Disatukan).

Bagi tahun berakhir 2019, Kutipan hasil Negeri Selangor pada bulan Disember mencatatkan jumlah RM2,320.17 juta dan ia dibelanjakan untuk perbelanjaan Mengurus sebanyak RM1,225.77 (95.76 peratus) dan perbelanjaan juta Pembangunan sebanyak RM1,312.51 juta (93.55 peratus).

Bagi tahun 2020, Persidangan Dewan Negeri Selangor yang diadakan pada 1 November hingga 15 November 2019 telah meluluskan Anggaran Belanjawan Negeri Selangor berjumlah RM2,333.00 juta dengan pecahan RM1,200.00 juta atau 51.44 peratus diperuntukkan bagi perbelanjaan Mengurus dan RM1,133.00 juta iaitu 48.56 peratus diperuntukan bagi perbelanjaan Pembangunan.